ai4bharat/Pralekha huggingface dataset:
પંચાયતી રાજ મંત્રાલય
દેશમાં કોવિડ-19 મહામારીના ફેલાવાને રોકવા માટે જીલ્લા અને ગ્રામીણ સ્તરે સ્થાનિક વહીવટીતંત્ર જુદા જુદા પગલાઓ લઇ રહ્યું છે
આ પગલાઓમાં સ્થાનિક લોકોની પ્રાથમિક તપાસ, વિસ્તારમાં પ્રવેશતા અને બહાર જતા લોકોના મેડીકલ સ્ક્રીનીંગ માટે ચેક પોસ્ટની રચના કરવી, જાહેર સ્થળોનું નિયમિતપણે સેનીટાઈઝેશન કરવું અને ક્વોરન્ટાઇન કેન્દ્રો ઉભા કરવા તથા પ્રાપ્તિ કેન્દ્રો પર નિયમિતપણે દેખરેખ રાખવી તેનો સમાવેશ થાય છે
દેશમાં કોવિડ-19 મહામારીના ફેલાવાને અટકાવવા માટે જીલ્લા અને ગ્રામીણ સ્તરે સ્થાનિક વહીવટીતંત્ર જુદા જુદા પગલાઓ લઇ રહ્યું છે. કેટલાક ઉદાહરણો કે જે અન્ય લોકો દ્વારા પણ અનુસરવા યોગ્ય છે તે નીચે મુજબ છે –
કર્ણાટક: ગામડાના લોકોની પ્રાથમિક તપાસ હાથ ધરવા માટે ગ્રામ પંચાયત દ્વારા રામનગર જીલ્લાના કનકપુર તાલુકાના ઉય્ય્મબલ્લી ગ્રામ પંચાયતમાં આશા વર્કર્સને થર્મલ સ્કેનર પુરા પાડવામાં આવ્યા.
પંજાબ: પંજાબના પઠાનકોટ જીલ્લામાં હરા ગામના સરપંચ એ પંચાયતને સુરક્ષિત રાખવા માટે જરૂરી પગલાઓ લેવામાં પ્રેરણાદાયક બન્યા છે. તેણીએ કોવિડ-19 માટે અટકાયતી પગલાઓ વિષે પરિવારોને સમજાવવા માટે ઘરે ઘરે જઈને અભિયાન ચલાવ્યું છે. તેણીએ જાતે ફેસ માસ્ક સીવ્યા છે. તેણીએ અન્ય ગામોને જોડતા રસ્તાઓ બંદ કરાવ્યા છે અને ગામના દરેક પ્રવેશ દ્વાર પર ચેક પોસ્ટ બનાવડાવી છે. સરકારી શાળાને સરપંચની દેખરેખ હેઠળ આઈસોલેશન વોર્ડમાં બદલવામાં આવી છે.
રાજસ્થાન: કોવિડ-19 રોગચાળાના સંદર્ભમાં નાગૌર જીલ્લાની જયલ ગ્રામ પંચાયત દ્વારા કરવામાં આવેલ પહેલો.
- સેનીટાઈઝેશન: નિયમિતપણે સફાઈ કામગીરી હાથ ધરવામાં આવે છે અને ગામડાઓમાં સોડીયમ હાયપોકલોરાઈડનો છંટકાવ કરવામાં આવે છે.
- ગ્રામ પંચાયતમાં માસ્કનું વિતરણ કરવામાં આવી રહ્યું છે.
- ગ્રામ પંચાયતના અધિકારીઓ અને સામાજિક સંસ્થાઓ દ્વારા કરિયાણાનું વિતરણ કરવામાં આવી રહ્યું છે. નિરાશ્રીતોને રાંધેલું ભોજન પૂરું પાડવામાં આવી રહ્યું છે.
- રાહત સામગ્રીના કેન્દ્રોને ઉચ્ચ અધિકારીઓ દ્વારા સમય સમય પર તપાસવામાં આવી રહ્યા છે.
- જરૂરિયાતમંદ લોકોને રાંધેલું ભોજન અને અન્ય ખાદ્યાન્ન સામગ્રી પૂરી પાડવા માટે લોકોને પ્રોત્સાહિત કરવામાં આવી રહ્યા છે.
- એડવાઇઝરીના આધાર પર ગ્રામ પંચાયત દ્વારા એક ક્વોરન્ટાઇન કેન્દ્ર  ઉભું કરવામાં આવ્યું છે.
- કરિયાણાની ચીજવસ્તુઓના વિતરણની સાથે એક સામાજિક સેવા સંસ્થાન દ્વારા ત્યજી દેવામાં આવેલ પશુઓ માટે ઘાસચારો પણ પૂરો પાડવામાં આવી રહ્યો છે.
- કોરોનાની બચાવ માટે સરકાર દ્વારા ઘરમાં રહેવાની આપવામાં આવેલી સૂચનાઓને માહિતી બોર્ડ, લાઉડસ્પીકર અને અન્ય માધ્યમોની મદદથી શક્ય તેટલા વધુમાં વધુ લોકો સુધી પહોંચાડવા માટેના પ્રયાસો કરવામાં આવી રહ્યા છે.
તેલંગાણા: તેલંગાણામાં જીલ્લા મેજિસ્ટ્રેટ દ્વારા પ્રાપ્તિ કેન્દ્રો ઉપર કોઇપણ પ્રકારની બેદરકારીઓ તો નથી થતી તે ચકાસવા માટે ગામડાના પ્રાપ્ત કેન્દ્રોની અણધારી મુલાકાતો લેવામાં આવી હતી. યદાદ્રી અને ભૈંસાના કલેકટરોએ એક વારમાં પ્રક્રિયાને તપાસવા માટે અનેક ગામડાઓની મુલાકાત લીધી હતી અને ખેડૂતોને ખાદ્યાન્ન પ્રાપ્તિ માટે પારદર્શક અને જવાબદાર વ્યવસ્થાતંત્રની ખાતરી આપી હતી.
હિમાચલ પ્રદેશ:
- દુની પંચાયત ના મહિલા મંડળો દ્વારા તેમના પોતાના જ ખર્ચે ફેસ માસ્ક સીવવામાં આવી રહ્યા છે. આ મહિલાઓ પ્રતિ દિન 200થી વધુ માસ્ક તૈયાર કરી રહી છે અને પંચાયતમાં ખાસ કરીને ગરીબ મજૂરોને તેનું વિતરણ કરી રહી છે.
- રોપા વેલી ના ગ્રામ પંચાયત ગોબાંગ દ્વારા પંચાયત વિસ્તારમાં તમામ જાહેર સ્થળો અને સરકારી સંસ્થાનોને સેનીટાઈઝ કરવામાં આવ્યા છે. પંચાયત દ્વારા નિયમિતપણે લોકોને સોશ્યલ ડિસ્ટન્સિંગ અને લોકડાઉનનું ચુસ્તપણે પાલન કરવા માટે પ્રોત્સાહિત કરવામાં આવી રહ્યા છે.
GP/DS
(Visitor Counter : 150
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 200 કરોડને પાર
12-14 વર્ષની વય જૂથ માટે 3.79 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,44,264
છેલ્લા 24 કલાકમાં 16,935 દૈનિક નવા કેસ નોંધાયા
સાજા થવાનો દર હાલમાં 98.47%
સાપ્તાહિક પોઝિટિવિટી દર 4.58%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 200 Cr  ને વટાવી ગયું છે. આ 2,63,34,227 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.79 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,10,336
|
|
બીજો ડોઝ
|
|
1,00,79,797
|
|
સાવચેતી ડોઝ
|
|
60,24,487
|
|
FLWs
|
|
પ્રથમ ડોઝ
|
|
1,84,27,577
|
|
બીજો ડોઝ
|
|
1,76,52,344
|
|
સાવચેતી ડોઝ
|
|
1,14,69,971
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,79,98,722
|
|
બીજો ડોઝ
|
|
2,62,25,897
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,08,48,302
|
|
બીજો ડોઝ
|
|
5,01,31,500
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,88,99,360
|
|
બીજો ડોઝ
|
|
50,59,28,479
|
|
સાવચેતી ડોઝ
|
|
64,24,565
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,35,69,720
|
|
બીજો ડોઝ
|
|
19,45,74,456
|
|
સાવચેતી ડોઝ
|
|
46,43,182
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,73,61,591
|
|
બીજો ડોઝ
|
|
12,15,80,188
|
|
સાવચેતી ડોઝ
|
|
2,82,10,621
|
|
સાવચેતી ડોઝ
|
|
5,67,72,826
|
|
કુલ
|
|
2,00,04,61,095
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,44,264 થયો છે. દેશના કુલ પોઝિટિવ કેસના 0.33% સક્રિય કેસ છે.
પરિણામે, ભારતનો રિકવરી રેટ 98.47% છે. છેલ્લા 24 કલાકમાં 16,069 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,30,97,510 છે.
છેલ્લા 24 કલાકમાં 16,935 નવા કેસ નોંધાયા છે.
છેલ્લા 24 કલાકમાં કુલ 2,61,470 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.96 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 6.48% છે અને દૈનિક સકારાત્મકતા દર 4.48% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
રેલવે મંત્રાલય
પાર્સલ ટ્રેન શરૂ કરવાથી રેલવેને આવક થઇ; લૉકડાઉનના સમયમાં તેની શરૂઆત થઇ ત્યારથી અત્યાર સુધીમાં 20400 ટનથી વધુ કન્સાઇન્મેન્ટ લોડ કરાયા અને રૂ. 7.54 કરોડની કમાણી થઇ
ભારતીય રેલવેએ લૉકડાઉન દરમિયાન શરૂ કરાયેલી પૂરક પૂરવઠા સાંકળમાં નાના કદના પાર્સલમાં આવશ્યક ચીજવસ્તુઓના ઝડપી પરિવહન માટે પાર્સલ વાન તૈયાર કરી
હાલમાં આ ટ્રેનો 65 રૂટ પર દોડાવવામાં આવે છે; 14 એપ્રિલ સુધીમાં કુલ 507 ટ્રેનો ચાલી
કોવિડ-19ના કારણે લાગુ કરવામાં આવેલા દેશવ્યાપી લૉકડાઉન દરમિયાન તબીબી પૂરવઠો, તબીબી ઉપકરણો, અનાજ વગેરે આવશ્યક ચીજવસ્તુઓનું નાના કદના પાર્સલમાં પરિવહન ખૂબ મહત્વપૂર્ણ બની રહ્યું છે. આ મહત્વપૂર્ણ જરૂરિયાત પૂરી કરવા માટે, ઇ-કોમર્સ સંસ્થાઓ અને રાજ્ય સરકાર સહિત અન્ય ગ્રાહકો માટે ઝડપી જથ્થાબંધ પરિવહન થઇ શકે તે આશયથી ભારતીય રેલવેતંત્ર દ્વારા રેલવે પાર્સલ વાન ઉપબલ્ધ કરાવવામાં આવી છે. રેલવેએ પસંદગીના રૂટો પર સમયપત્રક આધારિત પાર્સલ ટ્રેનો દોડાવવાનો નિર્ણય લીધો છે જેથી આવશ્યક ચીજવસ્તુઓનો પૂરવઠો વિના અવરોધે સુનિશ્ચિત કરી શકાય.
આ પાર્સલ વિશેષ ટ્રેનો માટે ઝોનલ રેલવે નિયમિત ધોરણે રૂટ ઓળખવાનું અને સૂચવવાનું કામ કરે છે. વર્તમાન સમયમાં પાંસઠ  રૂટ પર આ ટ્રેનો દોડાવવામાં આવે છે. નીચે દર્શાવેલી બાબતો સમાવવા માટે આ રૂટ ઓળખવામાં આવ્યા છે:
 દેશમાં મુખ્ય શહેરો જેમકે દિલ્હી, મુંબઇ, કોલકાતા, ચેન્નઇ, બેંગલુરુ અને હૈદરાબાદ વચ્ચે નિયમિત કનેક્ટિવિટી
 રાજ્યોના પાટનગર/ મહત્વપૂર્ણ શહેરો સાથે રાજ્યના અન્ય તમામ ભાગોની કનેક્ટિવિટી
 દેશમાં પૂર્વોત્તરના ભાગોની કનેક્ટિવિટી સુનિશ્ચિત કરવા માટે
 દુધ અને ડેરી ઉત્પાદનોનો પૂરવઠો સિલક ધરાવતા પ્રદેશો માંથી ઉંચી માંગ હોય તેવા પ્રદેશો સુધી પહોંચાડવા માટે
 અન્ય આવશ્યક ચીજો નો પૂરવઠો ઉત્પાદક પ્રદેશોમાંથી દેશના અન્ય ભાગો સુધી પહોંચાડવા માટે
14.04.2020ના રોજ સાંજે 6 વાગ્યા સુધીમાં સિત્તોતેર  ટ્રેનો દોડાવવામાં આવી હતી જેમાંથી પંચોતેર  ટ્રેનો સમયપત્રક અનુસાર દોડાવવામાં આવેલી પાર્સલ વિશેષ ટ્રેનો હતી. 1835 ટન સામગ્રીનું તેમાં વહન કરવામાં આવ્યું હતું અને રેલવેને તેના કારણે એક દિવસમાં 63 લાખ રૂપિયાની આવક થઇ હતી.
14.04.2020ના રોજ સાંજે 6 વાગ્યા સુધીમાં કુલ 522 ટ્રેનો દોડાવવામાં આવી છે જેમાંથી 458 ટ્રેનો સમયપત્રક અનુસાર ચલાવવામાં આવી હતી. આ ટ્રેનોમાં કુલ 20,474 ટન વજનના કન્સાઇન્મેન્ટ્સનું પરિવહન કરવામાં આવ્યું છે અને રેલવેને તેનાથી કુલ 7.54 કરોડની આવક થઇ છે.
(GP/RP
મંત્રીમંડળ
મંત્રીમંડળે જમ્મુ અને કાશ્મીર પુનર્ગઠન ધારા, 2019ની કલમ 74 સાથે કાયદાની કલમ 73 હેઠળ આદેશ જાહેર કરવા ભારત સરકારનાં  નિયમો, 1961નાં નિયમ 12 હેઠળ મંજૂર કરેલી દરખાસ્તને કાર્યોત્તર મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારતનાં રાષ્ટ્રપતિ દ્વારા જમ્મુ અને કાશ્મીર પુનર્ગઠન ધારા, 2019ની કલમ 73 હેઠળ કથિત કાયદાની કલમ 74 સાથે જાહેર કરેલા આદેશોને કાર્યોત્તર મંજૂરી આપી હતી.
સંસદની ભલામણ પર રાષ્ટ્રપતિએ ભારતીય બંધારણની કલમ 370 હેઠળ જાહેરનામું બહાર પાડ્યું હતું તથા જમ્મુ અને કાશ્મીર પુનર્ગઠન ધારા, 2019ને મંજૂરી આપી હતી. એ મુજબ, જમ્મુ અને કાશ્મીર રાજ્યનું પુનર્ગઠન 31 ઓક્ટોબર, 2019થી આ રીતે થયું હતું – રાજ્યમાંથી જમ્મુ અને કાશ્મીર તથા લદ્દાખ એમ બે કેન્દ્રશાસિત પ્રદેશ બનાવવામાં આવ્યાં છે.
31 ઓક્ટોબર, 2019થી જમ્મુ અને કાશ્મીર પુનર્ગઠન ધારો, 2019 અમલમાં આવ્યા પછી અગાઉનું જમ્મુ અને કાશ્મીરનું રાજ્ય જમ્મુ અને કાશ્મીરમાં વિધાનસભા સાથે કેન્દ્રશાસિત પ્રદેશ અને ધારાસભા વિના લદ્દાખ કેન્દ્રશાસિત પ્રદેશમાં પુનર્ગઠિત થયું છે. ભારતીય બંધારણની કલમ 356 હેઠળ અગાઉનાં જમ્મુ અને કાશ્મીર રાજ્યમાં 18 ડિસેમ્બર, 2018નાં રોજ રાષ્ટ્રપતિ શાસન લાદવામાં આવ્યું હતું. ભારતીય બંધારણની કલમ 356 કેન્દ્રશાસિત પ્રદેશોમાં લાગુ પડતી નથી એટલે 31 ઓક્ટોબર, 2019નાં રોજ રાષ્ટ્રપતિ શાસન ઉઠાવી લેવામાં આવ્યું હતું.
જમ્મુ અને કાશ્મીરના નવા કેન્દ્રશાસિત પ્રદેશમાં ધારાસભા અસ્તિત્વમાં ન હોવાથી કોઈ પણ બંધારણીય શૂન્યાવકાશ ટાળવા રાજ્યપાલનાં રિપોર્ટને આધારે અગાઉનાં જમ્મુ અને કાશ્મીર રાજ્યમાં જમ્મુ અને કાશ્મીર પુનર્ગઠન ધારા, 2019ની કલમ 73 હેઠળ રાષ્ટ્રપતિ શાસન જમ્મુ અને કાશ્મીરનાં કેન્દ્રશાસિત પ્રદેશમાં લાદવામાં આવ્યું હતું.
રાષ્ટ્રપતિએ 31 ઓક્ટોબર, 2019નાં રોજ જમ્મુ અને કાશ્મીર પુનર્ગઠન ધારા, 2019ની કલમ 74 અંતર્ગત જમ્મુ અને કાશ્મીરનાં કેન્દ્રશાસિત પ્રદેશનાં સંગઠિત ભંડોળમાંથી ખર્ચને મંજૂરી આપવા આદેશ જાહેર કર્યો હતો.
DS/RP
(Visitor Counter : 291
પ્રધાનમંત્રીનું કાર્યાલય
પ્રધાનમંત્રીએ બાંગ્લાદેશના પ્રધાનમંત્રીનો આભાર વ્યક્ત કર્યો
પ્રધાનમંત્રી શ્રી નરેન્દ્ર મોદીએ કોવિડ-19 ઇમર્જન્સી ફંડમાં યોગદાન આપવા બદલ બાંગ્લાદેશના પ્રધાનમંત્રી શ્રીમતી શેખ હસીનાનો આભાર વ્યક્ત કર્યો હતો.
પ્રધાનમંત્રીએ કહ્યું હતું કે, “કોવિડ-19 ઇમર્જન્સી ફંડમાં 1.5 મિલિયન ડૉલરનુ યોગદાન આપવાની જાહેરાત કરવા બદલ બાંગ્લાદેશના પ્રધાનમંત્રી શ્રીમતી શેખ હસીનાનો આભાર. પરસ્પર સમન્વય અને સાથે મળીને કામ કરવાથી આપણે કોવિડ-19ના પડકારને જીતી શકીશું”
RP
(
રસાયણ અને ખાતર મંત્રાલય
કેન્દ્રીય ફાર્મા સચિવે સ્ટેટ ડ્રગ કંટ્રોલર્સને દેશમાં દવાઓના ઉત્પાદનમાં વધારો કરવા માટે ફાર્માસ્યુટિકલ એકમોને મદદ કરવા જણાવ્યું
દવાઓના ઉત્પાદન અને વિતરણના મુદ્દાઓની સમીક્ષા કરવા માટે SDCs સાથે વિડીયો કોન્ફરન્સ બેઠક યોજાઈ
કોવિડ પહેલા અને કોવિડ બાદ ફાર્માસ્યુટિકલ અને મેડીકલ સાધનોનું ઉત્પાદન કરતા એકમોની કામગીરીની સ્થિતિની સમીક્ષા કરવા માટે ફાર્માસ્યુટિકલ વિભાગ ના સચિવની અધ્યક્ષતામાં અને ચેરપર્સન NPPA, DCG  સહીત 20 રાજ્યો અને કેન્દ્ર શાસિત પ્રદેશોના સ્ટેટ ડ્રગ કંટ્રોલર્સ ની સાથે વિડીયો કોન્ફરન્સિંગના માધ્યમથી એક બેઠક યોજાઈ ગઈ.
DOPના સચિવ દ્વારા તમામ SDCsના પ્રયાસોની પ્રશંસા કરવામાં આવી અને તેમને વિનંતી કરવામાં આવી કે તેઓ સ્થાનિક વહીવટીતંત્ર અને સંલગ્ન સત્તાધીશોની મદદથી નિયમિત સંપર્કમાં રહીને ઉત્પાદન એકમોને જરૂરી તમામ સહાયતા પૂરી પાડે જેથી કરીને દવાઓ અને મેડીકલ સાધનોની કોઈ અછત ના સર્જાય. દેશમાં ઉત્પાદનનું સ્તર, ઉત્પાદનની ટકાવારી  અને દવાઓની તથા મેડીકલ સાધનોની ઉપલબ્ધતા.
સ્ટેટ ડ્રગ્સ કંટ્રોલર્સ ને વિનંતી કરવામાં આવી હતી કે તેઓ કોવિડ-19ના ઈલાજના વ્યવસ્થાપનમાં જરૂરી મેડીકલ સાધનો અને જરૂરી દવાઓની ઉપલબ્ધતાની ખાતરી કરે. તેમને ઉત્પાદન એકમોની સંપૂર્ણ ક્ષમતાનો ઉપયોગ થાય તે બાબતની ખાતરી કરવાની પણ વિનંતી કરવામાં આવી હતી જેથી કરીને કોઇપણ પ્રકારના અવરોધ વિના પૂરતા પ્રમાણમાં જથ્થો તમામ સ્તર ઉપર ઉપલબ્ધ થઇ શકે.
સ્ટેટ ડ્રગ્સ કંટ્રોલર્સ દ્વારા ખાતરી આપવામાં આવી હતી કે તેઓ ઉત્પાદનનું સ્તર, કાર્ય દળની હાજરી, લોજિસ્ટિક સપોર્ટ વધારવા માટે સખત મહેનત કરી રહ્યા છે જેથી કરીને એ બાબતની ખાતરી કરી શકાય કે દેશમાં દવાઓ અને મેડીકલ સાધનોનું ઉત્પાદન, વિતરણ અને ઉપલબ્ધતા સરળતાથી પ્રાપ્ત થઇ શકે.
સચિવ, DoP દ્વારા તમામ SDCને સુચના આપવામાં આવી હતી કે:
ઉત્પાદનની ટકાવારીમાં વધારો કરવામાં આવે જેથી કરીને સંપૂર્ણ ક્ષમતામાં તેને કાર્યરત કરી શકાય અને દવાઓની ઉપલબ્ધતા વધારી શકાય.
તમામ સંલગ્ન સ્થાનિક સત્તામંડળની સાથે સંકલન સાધીને તમામ દવાઓ અને સાધનો માટે જરૂરી લોજિસ્ટિક, કાર્ય દળની હેરફેર, આનુષંગિક એકમોને લગતી તમામ સમસ્યાઓને ઉકેલવામાં આવે.
દવાઓ અને મેડીકલ સાધનોની સંગ્રહખોરી તથા કિંમતમાં થતા વધારા ઉપર દેખરેખ રાખવામાં આવે અને આ પ્રકારના બનાવમાં તાત્કાલિક પગલા લેવામાં આવે.
તમામ રાજ્યો દ્વારા દવાઓ અને સાધનો ઉત્પાદન કરતા એકમોની માહિતી તાત્કાલિક સોફ્ટ કોપીમાં પૂરી પાડવામાં આવે.
તમામ સ્ટેટ ડ્રગ્સ કંટ્રોલર્સ દ્વારા હાયડ્રોકસીક્લોરોક્વીન, એઝીથ્રોમાયસીન અને પેરાસીટામોલ ફોર્મ્યુલેશનની ઉપલબ્ધતા ઉપર નજર રાખવામાં આવે.
આરોગ્ય અને પરિવાર કલ્યાણ મંત્રાલય દ્વારા જાહેર કરવામાં આવેલ જરૂરી 55+97 દવાઓને નિયમિત રીતે ચકાસવામાં આવે અને માહિતી પૂરી પાડવામાં આવે.
GP/DS
(Visitor Counter : 175
પ્રધાનમંત્રીનું કાર્યાલય
દરેક ક્ષેત્રએ ઝડપી પ્રગતિ જોઈ છે, જે વિકસિત ભારત માટે મંચ સુયોજિત કરે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ ભારતના અપ્રતિમ ઈન્ફ્રાસ્ટ્રક્ચર લેન્ડસ્કેપને આકાર આપનાર વિવિધ વિકાસ અને વિકાસ પહેલો વિશે લેખો, ગ્રાફિક્સ, વીડિયો અને માહિતી શેર કરી છે.
પ્રધાનમંત્રીએ ટ્વીટ કર્યું:
"#9YearsOfGatiAndPragati માં, અમે ભારતમાં વૃદ્ધિ અને વિકાસના મૂળને પોષ્યા, એક ઇન્ફ્રાસ્ટ્રક્ચર લેન્ડસ્કેપને આકાર આપ્યો જે અપ્રતિમ છે. દરેક ક્ષેત્રએ ઝડપી પ્રગતિ જોઈ છે, જે વિકસિત ભારત માટે મંચ સુયોજિત કરે છે."
In #9YearsOfGatiAndPragati, we nurtured the roots of growth and development in India, shaping an infrastructure landscape that is unparalleled. Every sector has witnessed swift advancement, setting the stage for a developed India. https://t.co/xhiIDxQ8OK
— Narendra Modi  June 15, 2023
YP/GP/NP
In #9YearsOfGatiAndPragati, we nurtured the roots of growth and development in India, shaping an infrastructure landscape that is unparalleled. Every sector has witnessed swift advancement, setting the stage for a developed India. https://t.co/xhiIDxQ8OK
— Narendra Modi  June 15, 2023
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને ઓમાનના સુલ્તાન મહામહિમ સુલ્તાન હૈથમ બિન તારિક વચ્ચે ટેલિફોનિક સંવાદ
પ્રધાનમંત્રી શ્રી નરેન્દ્ર મોદીએ આજે ઓમાનના સુલ્તાન મહામહિમ સુલ્તાન હૈથમ બિન તારિક વચ્ચે સાથે ફોન પર વાત કરી હતી.
સંવાદ દરમિયાન મહામહિમ સુલ્તાને ઓમાનને ભારત દ્વારા પૂરી પાડવામાં આવતી કોવિડ -19 રસીઓ માટે ભારતની પ્રશંસા કરી હતી. નેતાઓ રોગચાળો સામે સંયુક્ત લડતમાં ગાઢ સહકાર જાળવવા સંમત થયા હતા.
પ્રધાનમંત્રીએ સુલ્તાનને તેમના શાસનકાળના એક વર્ષ પૂરા થવા બદલ અને ઓમાન માટે તેમના વિઝન 2040 બદલ અભિનંદન આપ્યા હતા.
નેતાઓએ સંરક્ષણ, આરોગ્ય, વેપાર અને રોકાણ સહિતના તમામ ક્ષેત્રોમાં ભારત-ઓમાનના વધતા સહકાર અંગે સંતોષ વ્યક્ત કર્યો.
નેતાઓએ બંને વ્યૂહાત્મક ભાગીદારો વચ્ચેના આર્થિક અને સાંસ્કૃતિક સંબંધોને વધારવામાં ભારતીય પ્રવાસીઓની ભૂમિકાની પ્રશંસા કરી.
SD/GP/BT
(
ગૃહ મંત્રાલય
સ્વતંત્રતા દિવસ, 2020ના અવસરે 926 પોલીસ કર્મચારીઓને મેડલ એનાયત કરવામાં આવ્યા
2020ના સ્વતંત્રતા દિનને અનુલક્ષીને કુલ 926 પોલીસ કર્મચારીઓને મેડલ એનાયત કરવામાં આવ્યા છે. 215 પોલીસ કર્મચારીઓને તેમની સ્પષ્ટ અભિવ્યક્તિની કાર્યવાહી માટે શૌર્ય  માટેના પોલીસ મેડલ એનાયત કરવામાં આવ્યા છે. પ્રતિષ્ઠિત સેવા માટે રાષ્ટ્રપતિના પોલીસ મેડલ 80 પોલીસ કર્મચારીઓને અને 631 પોલીસ કર્મચારીઓને પ્રશંસનીય સેવા માટેનો પોલીસ મેડલ એનાયત કરવામાં આવ્યો છે.
મોટાભાગના 215 શૌર્ય પુરસ્કારોમાં, 123 જવાનોને જમ્મુ અને કાશ્મીરમાં તેમનું શૌર્ય દાખવવા બદલ, 29 લેફ્ટ વિંગના જવાનોને ઉગ્રવાદ પ્રભાવિત વિસ્તારોમાં તેમની ઉત્સાહપૂર્ણ કાર્યવાહી બદલ અને પૂર્વોત્તર ક્ષેત્રમાં તેમની બહાદુરી દાખવવા બદલ 8 જવાનોને એનાયત કરવામાં આવી રહ્યા છે. શૌર્ય પુરસ્કાર મેળવનારા કર્મચારીઓમાં 55 સીઆરપીએફના, 81 જવાનો જમ્મુ અને કાશ્મીર પોલીસના, 23 ઉત્તર પ્રદેશના અને 16 દિલ્હી પોલીસના, 14 મહારાષ્ટ્રના અને 12 ઝારખંડના અને બાકીના અન્ય રાજ્યો / કેન્દ્રશાસિત પ્રદેશો અને કેન્દ્રીય સશસ્ત્ર પોલીસ દળના છે.
પુરસ્કૃત થનારાની યાદી માટે અહિ ક્લિક કરો:
SD/GP/BT
(
નાગરિક ઉડ્ડયન મંત્રાલય
શ્રી વુમલુન્માંગ વુઆલ્નામે નાગરિક ઉડ્ડયન મંત્રાલયનાં સચિવ તરીકે કાર્યભાર સંભાળ્યો
શ્રી વુમલુન્માંગ વુઆલ્નામે ભારત સરકારના નાગરિક ઉડ્ડયન મંત્રાલય ના સચિવનો હવાલો સંભાળ્યો હતો, આજે શ્રી રાજીવ બંસલ 31મી તારીખે તેમની સેવાનિવૃત્તિના પરિણામ સ્વરૂપેst ઓગસ્ટ, 2023.
શ્રી વુઆલ્નામ મણિપુર કેડરના 1992 બેચના ભારતીય વહીવટી સેવા અધિકારી છે. તેમણે કેન્દ્ર સરકારમાં ઘણાં મહત્ત્વપૂર્ણ હોદ્દાઓ પર કામ કર્યું છે, જેમાં નાણાં મંત્રાલયનાં અધિક સચિવ, ગૃહ મંત્રાલયનાં સચિવ અને નાણાં અને કંપની બાબતોનાં મંત્રાલયનાં નાયબ સચિવ સામેલ છે.
તેઓ મણિપુર સરકારમાં કેટલાંક મહત્ત્વપૂર્ણ હોદ્દાઓ પણ સંભાળી ચૂક્યા છે, જેમાં સ્વાસ્થ્ય અને પરિવાર કલ્યાણનાં કમિશનર અને પરિવહન નિયામક સામેલ છે. તેમણે વિશ્વ બેંકમાં એક્ઝિક્યુટિવ ડિરેક્ટરના સલાહકાર તરીકે પણ સેવા આપી છે.
CB/GP/JD
(Visitor Counter : 60
સ્વાસ્થ્ય અને પરિવાર કલ્યાણ મંત્રાલય
કોવિડ-19 અંગે અપડેટ્સ
ભારતમાં સાજા થયેલા દર્દીઓની સંખ્યામાં સતત વધારો
સાજા થયેલા કેસની કુલ સંખ્યા 37 લાખથી વધુ
58% દૈનિક સાજા થયેલા દર્દીઓની નવી સંખ્યા 5 રાજ્યોમાંથી આવે છે
ભારત દૈનિક 70,000થી વધુ સાજા થયેલા લોકોની સંખ્યા નોંધાય છે. ઉચ્ચ સ્તરના અને સઘન પરીક્ષણ દ્વારા વહેલી તકે ઓળખવા, ધ્યાન કેન્દ્રિત, સહયોગી, પ્રતિભાવશીલ અને અસરકારક પગલાં તથા પ્રમાણભૂત ઉચ્ચ ગુણવત્તાની તબીબી દેખરેખ સાથે સંકળાયેલ પ્રોમ્પ્ટ સર્વેલન્સ અને ટ્રેકિંગ આ પરિણામ તરફ દોરી ગયા છે.
દેશમાં છેલ્લા 24 કલાકમાં 78,399 દર્દીઓ સ્વસ્થ થયા હોવાનું નોંધાયુ છે. આ સાથે, સાજા થયેલા દર્દીઓની કુલ સંખ્યા 3,702,595 થઇ ગઈ છે, જે સાજા થવાના દરને 77.88% પર લઈ ગઈ છે.
નવા સાજા થયેલામાંથી 58% કેસ મહારાષ્ટ્ર, તામિલનાડુ, આંધ્રપ્રદેશ, કર્ણાટક અને ઉત્તર પ્રદેશ પાંચ રાજ્યોમાંથી નોંધાયેલા છે. મહારાષ્ટ્ર 13,000થી વધુ સાજા થયેલાઓની સંખ્યા સાથે અગ્રેસર છે જ્યારે આંધ્રપ્રદેશે એક જ દિવસની સાજા થયેલાઓની સંખ્યામાં 10,000થી વધુનું યોગદાન આપ્યું છે.
છેલ્લા 24 કલાકમાં 94,372 નવા કેસ નોંધાયા છે. જેમાં એકલા મહારાષ્ટ્રમાં 22,000થી વધુ કેસ નોંધાયા છે, ત્યારબાદ આંધ્રપ્રદેશ અને કર્ણાટકમાં 9,000થી વધુ કેસ નોંધાયા છે.
લગભગ 57% નવા કેસ પાંચ રાજ્યોમાંથી નોંધાયેલા છે. આ રાજ્યો સાજા થયેલા કેસમાં પણ 58% ફાળો આપી રહ્યા છે.
દેશમાં સક્રિય કેસની કુલ સંખ્યા આજ સુધીમાં 9,73,175 છે.
મહારાષ્ટ્રમાં 2,80,000થી વધુ કેસ છે, ત્યારબાદ કર્ણાટકમાં 97,000થી વધુ કેસ છે.
દેશમાં કુલ સક્રિય કેસમાં 60% હિસ્સો પાંચ રાજ્યો ધરાવે છે. મહારાષ્ટ્ર , કર્ણાટક , આંધ્ર પ્રદેશ , ઉત્તર પ્રદેશ  અને તામિલનાડુ .
છેલ્લા 24 કલાકમાં 1,114 મૃત્યુ નોંધાયા છે. મહારાષ્ટ્રમાં સૌથી વધુ 391 લોકોના મૃત્યુ નોંધાયા છે, ત્યારબાદ કર્ણાટકમાં 94 લોકોના મૃત્યુ થયા છે, જ્યારે તમિળનાડુમાં 76 લોકો મૃત્યુ પામ્યા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 181.21 કરોડને પાર
12-14 વર્ષની વય જૂથ માટે 17 લાખથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 26,240, જે ભારતના કુલ પોઝિટિવ કેસમાં 0.06 ટકા છે
છેલ્લા 24 કલાકમાં 1,761 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.41%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 181.21 Cr  ને વટાવી ગયું છે. આ 2,13,51,545 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 17 લાખ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,03,036
|
|
બીજો ડોઝ
|
|
99,90,377
|
|
સાવચેતી ડોઝ
|
|
43,58,282
|
|
FLWs
|
|
પ્રથમ ડોઝ
|
|
1,84,12,150
|
|
બીજો ડોઝ
|
|
1,74,88,506
|
|
સાવચેતી ડોઝ
|
|
66,63,768
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
17,36,464
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,62,03,581
|
||
|
બીજો ડોઝ
|
|
3,54,81,792
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,37,77,249
|
|
બીજો ડોઝ
|
|
45,94,05,421
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,26,11,031
|
|
બીજો ડોઝ
|
|
18,37,66,034
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,66,42,354
|
|
બીજો ડોઝ
|
|
11,44,60,178
|
|
સાવચેતી ડોઝ
|
|
1,07,11,452
|
|
સાવચેતી ડોઝ
|
|
2,17,33,502
|
|
કુલ
|
|
1,81,21,11,675
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 26,240 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 3,196 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,24,65,122 છે.
છેલ્લા 24 કલાકમાં 1,761 નવા કેસ નોંધાયા છે.
છેલ્લા 24 કલાકમાં કુલ 4,31,973 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 78.26 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.41% છે અને દૈનિક સકારાત્મકતા દર 0.41% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
પ્રધાનમંત્રીનું કાર્યાલય
પ્રધાનમંત્રીએ મહાવીર જયંતી પર ભગવાન મહાવીરના ઉમદા ઉપદેશોને યાદ કર્યા
પ્રધાનમંત્રી શ્રી નરેન્દ્ર મોદીએ મહાવીર જયંતી પર ભગવાન મહાવીરને નમન કરતા કહ્યું કે ભગવાન મહાવીરે શાંતિપૂર્ણ, સુમેળભર્યા અને સમૃદ્ધ સમાજના નિર્માણનો માર્ગ બતાવ્યો.
પ્રધાનમંત્રીએ ટ્વીટ કર્યું;
"આજનો દિવસ એક ખાસ દિવસ છે, જ્યારે આપણે ભગવાન મહાવીરના ઉમદા ઉપદેશોને યાદ કરીએ છીએ. તેમણે એક શાંતિપૂર્ણ, સુમેળભર્યા અને સમૃદ્ધ સમાજના નિર્માણનો માર્ગ બતાવ્યો હતો. તેમનાથી પ્રેરિત થઈને, આપણે હંમેશા બીજાની સેવા કરીએ અને ગરીબ અને દલિત લોકોના જીવનમાં સકારાત્મક પરિવર્તન લાવીએ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટે વિકલાંગતા ક્ષેત્રે સહકાર માટે ભારત અને દક્ષિણ આફ્રિકા વચ્ચેના એમઓયુ પર હસ્તાક્ષરને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિકલાંગતા ક્ષેત્રે સહકાર માટે ભારત સરકાર અને પ્રજાસત્તાક દક્ષિણ આફ્રિકા સરકાર વચ્ચે સમજૂતી કરાર  પર હસ્તાક્ષરને મંજૂરી આપી છે.
દ્વિપક્ષીય સમજૂતી પત્ર વિકલાંગતા ક્ષેત્રે સંયુક્ત પહેલ દ્વારા વિકલાંગ વ્યક્તિઓના સશક્તિકરણ વિભાગ, ભારત સરકાર અને દક્ષિણ આફ્રિકા સરકાર વચ્ચે સહકારને પ્રોત્સાહિત કરશે. તે ભારત અને દક્ષિણ આફ્રિકા વચ્ચેના દ્વિપક્ષીય સંબંધોને મજબૂત બનાવશે. પરસ્પર સંમત થયા મુજબ બંને દેશો વચ્ચેના સહકાર માટેના ચોક્કસ પ્રસ્તાવોને સમજૂતી કરારની માન્યતાના સમયગાળા દરમિયાન અમલીકરણ માટે લેવામાં આવશે.
તે પરિકલ્પના કરે છે કે બંને દેશોમાં મોટી અને વૃદ્ધ વસ્તી ધરાવતા વિકલાંગ વ્યક્તિઓ  જેમને ખાસ કરીને આધુનિક, વૈજ્ઞાનિક, ટકાઉ, ખર્ચ અસરકારક સહાય અને સહાયક ઉપકરણોની જરૂર હોય છે તેઓને આ એમઓયુનો લાભ મળશે.
ભારત અને દક્ષિણ આફ્રિકા એક સદી પહેલા દક્ષિણ આફ્રિકામાં મહાત્મા ગાંધીએ સત્યાગ્રહ ચળવળ શરૂ કરી ત્યારથી સ્વતંત્રતા અને ન્યાય માટેના સંઘર્ષના સંદર્ભમાં લાંબી ઐતિહાસિક કડી અને સંબંધો વહેંચે છે. રંગભેદ વિરોધી ચળવળના સમર્થનમાં ભારત આંતરરાષ્ટ્રીય સમુદાયમાં પણ મોખરે હતું. આઝાદી પછી, દક્ષિણ આફ્રિકા સાથે રાજદ્વારી સંબંધો 1993 માં પુનઃસ્થાપિત કરવામાં આવ્યા હતા અને ત્યારબાદ, ભારત અને દક્ષિણ આફ્રિકાએ માર્ચ, 1997માં વ્યૂહાત્મક ભાગીદારીની સ્થાપના કરી હતી. ત્યારબાદ, દ્વિપક્ષીય અને BRICS દ્વારા, દક્ષિણ આફ્રિકા સાથેના અમારા ગાઢ અને મૈત્રીપૂર્ણ સંબંધોનું એકીકરણ થયું છે. IBSA અને અન્ય ફોરમ. બંને દેશો વચ્ચે આર્થિક અને વ્યાપારી સહયોગ, સંરક્ષણ, સંસ્કૃતિ, આરોગ્ય, માનવ વસાહતો, જાહેર વહીવટ અને વિજ્ઞાન અને ટેકનોલોજીથી માંડીને વિવિધ ક્ષેત્રોમાં સંખ્યાબંધ દ્વિપક્ષીય કરારો થયા છે. ભારતનો ટેકનિકલ એન્ડ ઈકોનોમિક કોઓપરેશન પ્રોગ્રામ  માનવ સંસાધનોના વિકાસમાં સહકારને પ્રોત્સાહન આપવાનું એક ઉપયોગી માધ્યમ છે. કોવિડ 19 રોગચાળાનો સામનો કરવા અને અન્ય વૈશ્વિક પડકારોને સંબોધવામાં ભારત અને દક્ષિણ આફ્રિકા વચ્ચે દ્વિપક્ષીય સહયોગ નોંધપાત્ર રહ્યો છે. અન્ય વિવિધ મંત્રાલયો/વિભાગોએ પણ તેમના સંબંધિત ક્ષેત્રોમાં સહકાર માટે એમઓયુ/ કરાર પર હસ્તાક્ષર કર્યા છે, જે દક્ષિણ આફ્રિકા સરકાર સાથેના ગાઢ સંબંધોને વધુ સ્પષ્ટ કરે છે.
YP/GP/JD
(
જળશક્તિ મંત્રાલય
સ્વચ્છ સર્વેક્ષણ ગ્રામીણ 2021 9 સપ્ટેમ્બર, 2021ના રોજ શરૂ કરવામાં આવશે
SSG દેશભરમાં ODF હસ્તક્ષેપો અને પરિણામોની ગતિને સમર્થન આપશે
દેશભરના 698 જિલ્લાઓના 17,475 ગામોને SSG, 2021 હેઠળ આવરી લેવાશે
સ્વચ્છ ભારત મિશન ફેઝ -2 અંતર્ગત સ્વચ્છ સર્વેક્ષણ ગ્રામીણ, 2021 આવતીકાલે 9 સપ્ટેમ્બર, 2021ના રોજ શરૂ કરવામાં આવશે. 'આઝાદી કા અમૃત મહોત્સવ'ના ભાગરૂપે સ્વચ્છ સર્વેક્ષણ ગ્રામીણનો હેતુ દેશમાં ODF હસ્તક્ષેપો અને પરિણામોને વેગ આપવાનો છે. સર્વેક્ષણ 2021 હાથ ધરવા માટે એક નિષ્ણાત એજન્સીની નિમણૂક કરવામાં આવી છે. સર્વેક્ષણના ભાગરૂપે, ગામો, જિલ્લાઓ અને રાજ્યોને મુખ્ય પરિમાણોનો ઉપયોગ કરીને ક્રમાંકિત કરવામાં આવશે.
સ્વચ્છ સર્વેક્ષણ ગ્રામીણના ભાગરૂપે દેશભરના 698 જિલ્લાઓના 17,475 ગામોને આવરી લેવામાં આવશે. આ ગામોમાં 87,250 જાહેર સ્થળો એટલે કે શાળાઓ, આંગણવાડીઓ, જાહેર આરોગ્ય કેન્દ્રો, હાટ/બજાર/ધાર્મિક સ્થળોની સર્વેક્ષણ માટે મુલાકાત લેવામાં આવશે. SBM સંબંધિત મુદ્દાઓ પર તેમના પ્રતિસાદ માટે લગભગ 1,74,750 પરિવારોની મુલાકાત લેવામાં આવશે. ઉપરાંત, નાગરિકોને આ હેતુ માટે વિકસિત એપ્લિકેશનનો ઉપયોગ કરીને ઓનલાઇન સ્વચ્છતા સંબંધિત મુદ્દાઓ પર પ્રતિસાદ આપવા માટે પ્રેરિત કરવામાં આવશે.
પીવાના પાણી અને સ્વચ્છતા વિભાગ  એ "સ્વચ્છ સર્વેક્ષણ ગ્રામીણ "- 2018 અને 2019 માં શરૂ કર્યું હતું. એ ઉલ્લેખનીય છે કે SSG એ માત્ર એક રેન્કિંગ કવાયત નથી પરંતુ જનંદોલન  બનાવવા માટેનું એક વાહન છે. મુખ્ય ગુણવત્તા અને માત્રાત્મક પરિમાણો પર તેમની કામગીરીના આધારે જિલ્લાઓની રેન્કિંગને માર્ગદર્શન આપવા માટે વિગતવાર પ્રોટોકોલ વિકસાવવામાં આવ્યો છે.
SSG 2021ના વિવિધ તત્વોનો ભાર નીચે મુજબ છે:
- જાહેર સ્થળો પર સ્વચ્છતાનું સીધું નિરીક્ષણ -30%
- નાગરિકો પ્રતિસાદ, જેમાં નાગરિકો તરફથી ઓનલાઇન પ્રતિસાદ, ગ્રામ્ય સ્તરે મુખ્ય પ્રભાવકો અને મોબાઇલ એપ્લિકેશનોનો ઉપયોગ કરતા નાગરિકો -35%
- સ્વચ્છતા સંબંધિત પરિમાણો પર સેવા સ્તરની પ્રગતિ -35%
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 351